এ বিষয়ে বিএনপির একজন ভাইস চেয়ারম্যান নাম প্রকাশ না করার শর্তে প্রতিবেদককে বলেন, ক্ষমতাসীনদের বহুমুখী চক্রান্তকে মোকাবিলা করে যার তার পক্ষে নির্বাচনে জিতে আসা সম্ভব নয়। তাছাড়া রয়েছে প্রার্থীর আর্থিক সঙ্গতির প্রশ্নটিও। সরকারের কাড়ি কাড়ি টাকার বিপরিতে শুধু নীতি কথা দিয়ে নির্বাচনে জিতে আসার দৃষ্টান্ত অতীতেও ছিল না, ভবিষ্যতেও হবে বলে মনে হয় না। তবে ধানের শীষ প্রতীকে নির্বাচন করতে চাইলে সেটা ভিন্ন কথা। এ নিয়ে বিএনপিকে কিছু বলতে হবে না, রাজনীতি সচেতন জনগণই কথা বলবেন।